Prince Abyssinia Akweke Nwafor Orizu (17 Julaị 1914 – 1999). bụ onye Naijiria sitere n'alaIgbo na onye isi oche Sineti nke abụọ nke Naijiria site na 16 Nọvemba 1960 ruo 15 Jenụarị 1966, n'oge Republic mbụ nke Naijiria . Orizu bukwara onye isi ala Naijiria site na ngwụcha 1965 rue mgbe ndi agha weghaara ọchịchị n'ike n'ọnwa Jenuarị 1966. Ọ bụ onye ezinaụlọ eze Nnewi. Nwa nwanne ya bụ Igwe Kenneth Onyeneke Orizu III bụ Igwe (Eze) nke alaeze Nnewi ugbu a. A gụrụ ụlọ akwụkwọ Nwafor Orizu College of Education dị na Nsugbe, Anambra State, n'aha ya. A mụrụ Orizu na 1914 n'ụlọ eze nke Nnewi, n'Anambra Steeti, na ndịda ọwụwa anyanwụ Nigeria, ọ bu nwa Eze Ugbonyamba, Igwe Orizu I. Orizu gara mba United States na 1939, ma nweta akara ugo mmụta na gọọmenti site na Mahadum steeti Ohio nakwa nzere M.A. na Mahadum Columbia . Ọ bụ onye na-akwado nke usoro sara mbara nke mmụta America, ma na emegide kwa usoro ndị Briten dị warawara, nke a nyere ya aha otutu "Orizontal", bu aha e ji ama ya njakiri nakwa n'ihi mkparịta ụka ọ na enwe kwa mgbe n'isiokwu ahu. .